روسیانین بیرلشمیش میللتلر تشکیلاتین‌داکی نماینده‌سی واسیلی نبیزیا، اوکراینایا ناتو طرفین‌دن کؤمک ائدیلمه‌مه‌لی دئدی.
بیرلشمیش میللتلرین نیویورک‌داکی قرارگاهیندا باش قورولون اوکراینا اؤزل اوتوروموندا دانیشان نبیزیا، "ناتو وارلیقلارینین اوکراینادا یئرلشدیریلمه‌سینین" نتیجه‌لری قونوسوندا اویاریرکن،
"بو، روسیا طرفین‌دن دوشمنجه قبول ائدیله‌جک بیر آددیم اولار" دئدی.
روسیا ائلچیسی اوکراینایا قارشی باشلاتدیقلاری حربی مداخیله‌نین روسیا فدراسیونو شوراسینین تحریمی ایله بیرلشمیش میللتلر سؤزلشمه‌سینین ۵۱.جی ماده‌سینه اویغون اولاراق حیاتا گئچیریلدیگینی و بو سببله ناتونون اوکراینایا کؤمک ائتمه‌مه‌لی اولدوغونو بیلدیردی.
اوکراینایا سلاح یاردیمینی "اوتانج وئریجی و اساسسیز" اولاراق دگرلندیرن نبیزیا، آیریلیقچی دونباس بؤلگه‌سینه ایشاره ائدرک،
"گوونلیک ضمانتی ایسته‌دیک و طلبلریمیز یئرینه یئتیریلمه‌دی" دئدی.
اوکراینانین بو پروسه‌ده باتی دؤولتلری طرفیندن تحریک ائدیلدیگینی دئیه‌ن نبیزیا، "بو دوشمنلیکلری بیز دئییل، اوکراینالایلار، اوکراینانین دوغوسونداکی دونباس ساکینلرینه قارشی باشلاتدی" دئدی.
روسیا نماینده‌سی آیریجا روس عسگرلرینی اعتبارسیزلاشدیرماق اوچون بیر مئدیا ساواشی اولدوغونو و بونونلا باغلی "میلیونلارجا اویدورما خبر" یاییملاندیغینی ادعا ائتدی.
